# Jakov Gotovac

Jakov Gotovac (Split, 11 d'octubre de 1895 - Zagreb, 16 d'octubre de 1982) va ser un compositor i director d'orquestra croat de música clàssica. És autor de l'òpera més famosa en croat, la còmica Ero s onoga svijeta ("Ero el bromista"), que es va estrenar a Zagreb el 1935.

## Biografia

Gotovac va néixer a Split (llavors part d'Àustria-Hongria) i inicialment va tenir poca educació formal en música. Jakov va ser afortunat en veure's animat i recolzat per Josip Hatze, Cyril Metoděj Hrazdira i Antun Dobronić els qui li van inculcar una orientació nacionalista en música. Va començar com a estudiant de Dret a Zagreb, però va passar a escriure música el 1920. A Viena va estudiar a la classe de Johan Marx.
De tornada a casa, el 1922 va fundar la Societat Filharmònica a Šibenik. El 1923 es va traslladar a Zagreb, on va seguir treballant com a director i compositor fins a la seva mort. Entre 1923 i 1958, va ser director d'òpera en el Teatre Nacional de Croàcia (Hrvatsko narodno kazališet), i capdavanter d'una societat musical acadèmica Mladost, i del cor Vladimir Nazor.
La seva obra més coneguda és sens dubte Ero, que s'ha interpretat en tots els continents excepte a Austràlia, i traduïda a nou idiomes, amb el llibret escrit per Milan Begović. S'ha representat en més de 80 teatres tan sols d'Europa. També va escriure altres obres per a orquestra així com música vocal, peces per a piano i altres.
En les seves obres, Gotovac representa el romanticisme nacional tardà, amb el folklore nacional com a principal font d'idees i inspiració.
Gotovac va morir als 87 anys a Zagreb (llavors Iugoslàvia).

## Obres
### Orquestrals

* Simfonijsko kolo (Kolo simfònic) op. 12 1926
* Pjesma i ples s Balkana (Cant i ball dels Balcans) op. 16 1939
* Orači (Homes) op.18 1937
* Guslar (Tocador de Gusle) op.22 1940
* Dinarka (La dama de Dinara) 1945
* Plesovi od Bunjevaca (Els balls de Bunjevci) 1960

### Corals

* 2 Scherzos 1916
* 2 pjesme za muški zbor (dues cançons per a cor masculí) 1918
* 2 pjesme čuda i smijeha (2 cançons de meravella i alegria) 1924
* Koleda 1925
* Dubravka. Pastorale per a Cor & Orquestra, text d'Ivan Gundulić op. 13 (1927–28)
* 3 momačca zbora (3 cors de nens) 1932
* Pjesme vječnog jada (Cançons de tristesa eterna) (1939)
* Pjesme zanosa (Cançons d'alegria) 1955

### Obres vocals per a solista

* Djevojka i mjesec (Una noia i la lluna) per a contralt & orquestra 1917
* Erotski moment za glas i glasovir (moments eròtics per a veu & piano) 1929
* 2 Sonate za bariton i orkestar (2 sonates per a baríton & orquestra) 1921
* Pjesme djevojčhissi za jedan glas i glasovir (Cançons per a veu de noia & piano) 1923
* Gradom za glas i glasovir (A través de la ciutat per a veu & piano)
* Rizvan-aga za bariton i orkestar (Rizvan-aga per a baríton & orquestra 1938
* Pjesme čižnje za glas i orkestar (Cançons de passió per a veu & orquestra) (1939)

### Òperes

* Morana op. 14 (1928–30)
* Ero s onoga svijeta (Ero el bromista) op. 17 (1933–35)
* Kamenik op. 23 (1939–44; UA 1946)
* Mila Gojsalića op. 28 (1948–51; UA 1952)
* Đerdan op. 30 (1954–55)
* Dalmaro op. 32 (1958; UA 1964)
* Stanac op. 33 (1959)
* Petar Svačić. Opera-Oratorij (òpera oratori op. 35 (1969; 1971)

## Referències

* ↑ Feil, Arnold. «Jakov Gotovac (1895-1982)». A: Metzler Musik Chronik: Vom frühen Mittelalter bis zur Gegenwart. Springer-Verlag. ISBN 978-3-476-03481-6 [Consulta: 7 novembre 2018].
* ↑ Nagy, Peter; Rouyer, Phillippe; Rubin, Don. «Jakov Gotovac (1895-1982)». A: World Encyclopedia of Contemporary Theatre: Volume 1: Europe. Routledge, 2013, p. 177. ISBN 978-1-136-40289-0 [Consulta: 7 novembre 2018].